pythainlp/thai_wikipedia_clean_20230101 huggingface dataset:
สายัณห์ จันทรวิบูลย์ ชื่อเล่น ตุ๋ย เกิดเมื่อวันที่ 25 เมษายน พ.ศ. 2491 ที่อำเภอเสนา จังหวัดพระนครศรีอยุธยา เป็นอดีตนักแสดงที่เคยได้รับฉายาว่า "หุ่นทรมานใจสาว"
สายัณห์เกิดในครอบครัวลิเก "ฉะอ้อน เรืองศิลป์" มีพี่น้อง 7 คน เข้าสู่วงการบันเทิงขณะที่กำลังศึกษาต่อที่วิทยาลัยนาฏศิลป์ กรมศิลปากร ขณะที่กำลังรับบทพระรามในละครเวทีของกรมศิลปากรเรื่องรามเกียรติ์ จากการชักนำของหลานพระองค์เจ้าภาณุพันธุ์ ยุคล ซึ่งเป็นเพื่อนร่วมห้องให้มาเป็นพระเอกเรื่อง "ละครเร่" ของอัศวินภาพยนตร์ ก้าวสู่วงการบันเทิงโดยการสนับสนุนของหม่อมปริม บุนนาค ต่อด้วยบทพระรองในเรื่อง "โทน" และมีผลงานออกมาอย่างต่อเนื่อง
และยังมีผลงานทางจอแก้วด้วยการแสดงละครทีวีเรื่องแรกในเรื่อง "รอยมลทิน" ของคณะศรีไทยการละคร เรื่องต่อมา "นางพญาม่านจู" และ "หัวหมู่เจน" เมื่อปี พ.ศ. 2511 และมีชื่อเสียงในบท "คาวี" จากละครช่อง 4 บางขุนพรหมเรื่อง"สวรรค์เบี่ยง" คู่กับนันทวัน เมฆใหญ่ อีกทั้งยังเคยร้องเพลงลูกทุ่งตั้งแต่อยู่ในวงดนตรีของผ่องศรี วรนุช ร่วมกับสายัณห์ สัญญา และยอดรัก สลักใจ
ต่อมาได้ตั้งวงดนตรีร่วมกับครรชิต ขวัญประชา ที่มีชื่อว่า "สายัณห์-ครรชิต" และได้ออกอัลบั้มเมื่อปี พ.ศ. 2522 โดยมีเพลง "สายัณห์คนใหม่" ที่แต่งโดยครูจิ๋ว พิจิตร ที่มีชื่อเสียงสุด ก่อนที่จะกลับมาแสดงหนังต่อ นอกจากนี้ยังเคยเป็นผู้สร้างร่วมกับฉลอง ภักดีวิจิตร กำกับการแสดงหลายเรื่องเช่นทอง 1-5, อังกอร์ ฯลฯ รวมทั้งเคยเป็นผู้สร้างและผู้กำกับการแสดงภาพยนตร์และละครเองอีกด้วย
ชีวิตส่วนตัว เคยสมรสกับดวงดาว จารุจินดา มีบุตรที่เกิดกับดวงดาวคือ วิชญะ จารุจินดา (ตั้ม),ตะวัน จารุจินดา (เติ้ล) พระเอกของช่อง 7 ต่อมามีบุตรคนสุดท้องกับภรรยาใหม่อีกคนคือ สุริยัน จันทรวิบูลย์ (ต๋อง) ปัจจุบันใช้ชีวิตในที่เมืองลอสแอนเจลิส มลรัฐแคลิฟอร์เนีย ประเทศสหรัฐอเมริกา โดยมีกิจการร้านเสริมสวยผสมสปานวดตัวและหน้า ชื่อ "ลุกกิ้งกู๊ด (Looking Good") และเป็นผู้จัดการฝ่ายนักร้องที่ไทยแลนด์พลาซ่า ร้านอาหารไทย
รถไฟใต้ดินโคเปนเฮเกน
รถไฟใต้ดินโคเปนเฮเกน  เป็นเส้นทางรถไฟใต้ดินในกรุงโคเปนเฮเกน ประเทศเดนมาร์ก มีระยะทาง 20.5 กิโลเมตร ประกอบด้วย 2 เส้นทาง คือ เอ็ม 1 และ เอ็ม 2 ปัจจุบันมีจำนวน 22 สถานี โดยมี 9 สถานี เป็นสถานีใต้ดิน ในปี ค.ศ. 2011 สถิติผู้โดยสารต่อปีคือ 54.3 ล้านคน
ประกอบไปด้วยสาย เอ็ม 1 และ เอ็ม 2 ทั้งหมด 22 สถานี ระยะทาง 20.5 กิโลเมตร สายเอ็ม 1 ระยะทาง 13.7 กิโลเมตร 15 สถานี ขณะที่สายเอ็ม 2 M2 มีระยะทาง 14.2 กิโลเมตร 16 สถานี
รถไฟใต้ดินแทกู
รถไฟใต้ดินแทกู เป็นเส้นทางรถไฟใต้ดินในเมืองแทกู ประเทศเกาหลีใต้
สร้างเสร็จในปี ค.ศ. 2005
เฮลอินเอเซล (2013)
เฮลอินเอเซล (2013) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2013 ซึ่งจัดเป็นปีที่ 5 แล้ว สถานที่จัดคือ อเมริกันแอร์ไลน์สอารีนา ในเมือง ไมแอมี, รัฐฟลอริดา สหรัฐอเมริกา เมื่อวันที่ 27 ตุลาคม ค.ศ. 2013 โดยมีผู้สนับสนุนคือ ดับเบิลยูดับเบิลยูอี 2K14
ในรอว์ 7 ตุลาคม แบรด แมดด็อกซ์ ออกมาประกาศจัดรีแมตช์ชิงแชมป์ WWE ที่ว่างอยู่ ระหว่าง แรนดี ออร์ตัน กับ แดเนียล ไบรอัน อีกครั้งในศึกเฮลอินเอเซล ในแมตช์กรงเหล็กเฮลอินเอเซล โดยจะมีการให้แฟนๆ โหวตว่าต้องการให้ใครเป็นกรรมการพิเศษจาก 3 คนที่มีให้เลือก คือ บูเกอร์ ที, บ็อบ แบ็กลันด์ และชอว์น ไมเคิลส์ โดยผลโหวตออกมาคือ ชอว์นได้คะแนนโหวตมากที่สุด ทำให้ชอว์นได้เป็นกรรมการพิเศษในแมตช์ชิงแชมป์ WWE ระหว่าง แรนดี ออร์ตัน กับแดเนียล ไบรอัน
ในรอว์ 7 ตุลาคม อัลเบร์โต เดล รีโอ เจ้าของแชมป์โลกเฮฟวี่เวท เปิดตัวออกมาเตรียมปล้ำ และวิกกี เกร์เรโร ก็ตามออกมาเพื่อประกาศคู่ต่อสู้ของเดล รีโอคือริคาร์โด โรดรีเกซ และวิคกียังประกาศอีกว่าผู้ท้าชิงของเดล รีโอ ในเฮลอินเอเซลคือจอห์น ซีนา เดล รีโอกำลังช็อคและมัวแต่โวยวายเลยโดนริคาร์โดรวบกดนับ 3 ชนะไป หลังแมตช์ เดล รีโอเล่นงานริคาร์โดระบายอารมณ์ จากนั้นก็เอาเก้าอี้มาหนีบแขนแล้ว Cross ArmBreaker จนกรรมการต้องมาห้าม
ในรอว์ 14 ตุลาคม พอล เฮย์แมน เข้าไปโวยวายกับแบรด แมดด็อกซ์ว่าซีเอ็ม พังก์มันเป็นพวกขี้โกง ต้องให้เขาเลือกเงื่อนไขในแมตช์ที่จะเจอกันอีกครั้งในเฮลอินเอเซล ให้ไรแบ็ก กับเคอร์ติส แอ็กเซล รุมพังก์ แบบ 2 ต่อ 1 แมดด็อกซ์ได้ประกาศจัดแมตช์ให้ไรแบ็กเจอกับอาร์-ทรูธ และพังก์เจอกับแอ็กเซล ในการแข่งขันแบบ Beat the Clock ใครชนะก็ให้ฝ่ายนั้นกำหนดเงื่อนไข โดยไรแบ็กเอาชนะอาร์-ทรูธไปด้วยเวลา 5:44 นาที และพังก์ก็เอาชนะแอ็กเซลด้วยเวลา 5:33 ทำให้พังก์มีสิทธิ์เลือกแมตช์ในเฮลอินเอเซล หลังแมตช์ พังก์ประกาศเลือกแมตช์ให้เป็นแฮนดิแคปเจอกับไรแบ็กและพอล เฮย์แมน ในกรงเหล็กเฮลอินเอเซล
!style="border-style: none none solid solid; background: #e3e3e3;" |#
!style="border-style: none none solid solid; background: #e3e3e3;" |ผล
!style="border-style: none none solid solid; background: #e3e3e3;" |กำหนด
!style="border-style: none none solid solid; background: #e3e3e3;" |เวลา
รถไฟใต้ดินแทจ็อน
รถไฟใต้ดินแทจ็อน เป็นเส้นทางรถไฟใต้ดินในเมืองแทจ็อน ประเทศเกาหลีใต้ ดำเนินการโดยบริษัทขนส่ง Daejeon Metropolitan Express Transit Corporation เปิดให้บริการครั้งแรกในปี ค.ศ. 2006 พร้อมกับ 12 สถานีเริ่มแรก ปัจจุบันมีเพียงหนึ่งเส้นทาง จำนวน 22 สถานี ระยะทาง 22.6 กิโลเมตร
รถไฟใต้ดินแทจ็อน สาย 1
สกุลงูไทปัน
สกุลงูสมิงทะเล
Balearica regulorum
Balearica pavonina
บูลลี (วิดีโอเกม)
บูลลี โดยประเทศในแถบยุโรป วางจำหน่ายในชื่อว่า Canis Canem Edit  เป็นวิดีโอเกมแนวโอเพนเวิลด์และประเภทแอ็คชั่นผจญภัย พัฒนาโดย Rockstar Vancouver วางจำหน่ายโดย Rockstar Games สำหรับเครื่องเล่นเพลย์สเตชัน 2 ในวันที่ 17 ตุลาคม ค.ศ. 2006 โดยวางจำหน่ายเมื่อวันที่ 17 ตุลาคม 2006 สำหรับเครื่อง เพลย์สเตชัน โดยภายหลังมีเวอร์ชันรีมาสเตอร์ , ที่รู้จักกันดีใน Scholarship Editon พัฒนาโดย Rockstar New England พัฒนาโดย Rockstar New England และวางจำหน่ายเมื่อ 4 มีนาคม พ.ศ. 2552 สำหรับเครื่อง เอกซ์บอกซ์ 360 และ เครื่อง วี (เครื่องเล่นเกม) , และวางจำหน่าย 21 ตุลาคม พ.ศ. 2552 สำหรับ ไมโครซอฟท์ วินโดว์ และล่าสุดปี 2559 บูลลี่ ได้ถูกนำมา remaster ใหม่อีกครั้ง ในวาระฉลองครบรอบ10ปีของเกม โดยใช้ชื่อว่า bully aniversary edition ในระบบ ios และ android ทั้งยังปรับกราฟริคให้สวยขึ้นกว่าเดิมตัวเกมอยู่ในเมืองสุมมตินามว่า Bullworth , โดยเนื้อเรื่องจะพูดถึงนักเรียนและความพยายามของเขาถึงการจัดการระบบของโรงเรียน , ความโอเพนเวิลด์ของตัวเกมทำให้ผู้เล่นสามารถโลดเล่นในเมือง Bullworth
คุณาธิป ปิ่นประดับ (เกิด 22 มกราคม พ.ศ. 2534) ชื่อเล่น นิก เป็นนักแสดงชาวไทย มีผลงานภาพยนตร์เรื่องแรก "ม.6/5 ปากหมาท้าผี" (2556) จบระดับมัธยมศึกษาตอนต้นที่ โรงเรียนบดินทรเดชา (สิงห์ สิงหเสนี) ระดับมัธยมศึกษาตอนปลายจบที่โรงเรียนมัธยมวัดมกุฏกษัตริย์ จบคณะนิเทศศาสตร์ สาขาวิชาภาพยนตร์ มหาวิทยาลัยรังสิต
ปัจจุบันคบหากับ รดา ดุษยารินทร์ เป็นนางแบบโฆษณา
วงศ์ย่อยวิลเดอบีสต์
วงศ์ย่อยวิลเดอบีสต์  เป็นวงศ์ย่อยของสัตว์เลี้ยงลูกด้วยนม จำพวกกีบคู่วงศ์หนึ่ง ใช้ชื่อวิทยาศาสตร์ว่า Alcelaphinae ในวงศ์ใหญ่ Bovidae
ลักษณะของสัตว์ที่อยู่ในวงศ์ย่อย คือ เป็นแอนทีโลปขนาดกลางถึงขนาดใหญ่ ขาคู่หน้าจะยาวกว่าขาคู่หลัง ทำให้แผ่นหลังมีลักษณะลาดลง ขายาวใบหน้าแคบและยาว ทำให้เป็นแอนทีโลปที่ดูคล้ายวัวมากที่สุด มีเขาทั้งตัวผู้และตัวเมีย มักอยู่รวมกันเป็นฝูงใหญ่ โดยสัตว์ที่อยู่ในวงศ์นี้ เช่น วิลเดอบีสต์ หรือกนู และฮาร์ตเตบีสต์
Alcelaphinae
Alcelaphin
รถไฟใต้ดินต้าเหลียน
รถไฟใต้ดินต้าเหลียน เป็นเส้นทางรถไฟฟ้าในเมืองต้าเหลียน ประเทศจีน เปิดให้บริการครั้งแรกเมื่อวันที่ 1 พฤษภาคม ค.ศ. 2003 ปัจจุบันเปิดให้บริการ 3 เส้นทาง คือ สาย 3, 7 และ 8
ค่าโดยสารน้อยที่สุด ระหว่าง 2 สถานี คือ 1 หยวน ถ้ามากกว่านั้น คือ 2 หยวน
ผลิตและพัฒนาขึ้นโดย DLoco, Dalian Locomotive and Rolling Stock Company ในปี ค.ศ. 2012 มีรถไฟฟ้า 10 ขบวน ใช้งานในสาย 3 ความเร็วเฉลี่ย 60 กิโลเมตรต่อชั่วโมง
ทรอลเลย์บัสในเปียงยาง
เดอะ เดโม
ยูล์ โยเอส สตีเฟน บากา
ยูล์ โยเอส สตีเฟน บากา หรือรู้จักกันในชื่อ ยูเลส บากา เกิดเมื่อวันที่ 14 มิถุนายน พ.ศ. 2530 เป็นนักฟุตบอลชาวแคเมอรูน ปัจจุบันเล่นให้ฟุตบอลอาชีพให้กับ สโมสรฟุตบอลสงขลา ยูไนเต็ด ในไทยพรีเมียร์ลีก โดยเล่นในตำแหน่ง กองหน้า
รถไฟใต้ดินเดลี
รถไฟใต้ดินเดลี (ฮินดี: दिल्ली मेट्रो) เป็นระบบขนส่งมวลชนความเร็วสูงที่ให้บริการในกรุงนิวเดลีและปริมณฑล เป็นเส้นทางรถไฟฟ้าที่ยาวเป็นอันดับที่สิบสามของโลก ประกอบด้วย 6 เส้นทาง รวมระยะทางได้ จำนวน 142 สถานี โดยเป็นสถานีใต้ดิน 35 สถานี สถานีเสมอระดับ 5 สถานี และที่เหลือเป็นสถานียกระดับ ทุกสถานีมีสิ่งอำนวยความสะดวกครบทุกอย่าง เส้นทางมีทั้งแบบใต้ดิน เสมอดิน และยกระดับ ใช้ราง broad gauge และรางมาตรฐาน สร้างและดำเนินการโดย Delhi Metro Rail Corporation Limited (DMRC)
เมื่อเดือนพฤศจิกายน ค.ศ. 2010 มีรถไฟฟ้าจำนวน 2,700 เที่ยวต่อวัน ให้บริการเวลา 06:00-23:00 น. ความถี่ประมาณ 2 นาที 40 วินาที รถไฟฟ้าจะพ่วงรถ 4-6 คันต่อขบวน แต่ถ้ามีผู้โดยสารมาก ก็จะเพิ่มเป็น 8 คันต่อขบวน โดยสายสีเหลืองเป็นสายแรกที่มี 8 คันต่อขบวน ใช้พลังไฟฟ้า 25 กิโลโวลต์ 50 เฮิร์ตซ์ ไฟฟ้ากระแสสลับ โดยรับส่งไฟฟ้าผ่านทางลวดไฟฟ้าเหนือหัว สถิติผู้โดยสารเฉลี่ยรายวันคือ 2.5 ล้านคน
เส้นทางปัจจุบัน.
เมื่อวันที่ 1 มกราคม ค.ศ. 2013 มีเส้นทางรถไฟฟ้าทั้งหมด 6 สาย 142 สถานี ระยะทาง .
รถไฟใต้ดินดนีปรอ
รถไฟใต้ดินดนีปรอ  เป็นเส้นรถไฟฟ้าในเมืองดนีปรอ ซึ่งเป็นเมืองที่ใหญ่เป็นอันดับสามของประเทศยูเครน รถไฟใต้ดินดนีปรอเป็นระบบรถไฟฟ้าที่สร้างเป็นลำดับที่สามของประเทศ ถัดจากรถไฟใต้ดินเคียฟและรถไฟใต้ดินคาร์กิว โดยเปิดให้บริการเมื่อวันที่ 29 ธันวาคม ค.ศ. 1995 สถิติผู้โดยสารต่อวันอยู่ที่ 22,200 คน การเดินรถมีรถไฟฟ้า 3–5 คันต่อขบวน
โครงข่ายรถไฟฟ้า มีเพียงสายเดียว คือสายแซนตรัลนอ-ซาวอดสกา (Tsentralno-Zavodska) ระยะทาง มีจำนวน 6 สถานี เริ่มต้นที่สถานีวอกซัลนา (Vokzalna) และสิ้นสุดที่สถานีกอมูนาริวสกา (Komunarivska) เปิดให้บริการเวลา 05:30–23:00 น.
ผีเสื้อเหยี่ยวบอนเขียว
ผีเสื้อเหยี่ยวบอนเขียว  ชื่อวิทยาศาสตร์คือ "Pergesa acteus" (Cramer, 1779) เป็นสมาชิกในวงศ์สฟิงยิดี้ (Sphingidae) หรือผีเสื้อเหยี่ยว และ ผีเสื้อกะโหลก (hawk moths, sphinxes) พบได้ทั่วไป มีเขตแพร่กระจายอยู่ทางตอนใต้และตะวันเฉียงใต้ของทวีปเอเชีย จากรายงานการค้นพบในอินเดีย ศรีลังกา เนปาล เวียดนาม ตะวันออกและทางใต้ของจีน ทางใต้ของญี่ปุ่น ไต้หวัน มะละกา ฟิลิปปินส์ มาเลเซีย (เพนนินซูลา) อินโดนีเซีย (สุมาตรา, จาวา, ซูลาเวซี) และไทย เป็นต้น
ชีววิทยาและความสำคัญทางเศรษฐกิจ.
ตัวเต็มวัยมีลักษณะของส่วนหัวเรียว ลำตัวอ้วน และเรียวแหลมไปทางด้านท้อง ปีกคู่หน้ายาวแคบ พื้นปีกเป็นสีน้ำตาลพาดด้วยแถบเฉียงสีเขียวที่มีเส้นขอบสีดำหนาด้านบนบริเวณปลายปีก โดยมีปีกคู่หลังเล็กและสั้นกว่าปีกคู่หน้า ส่วนของปลายปีกกว้าง พื้นปีกเป็นสีน้ำตาล ในระยะตัวหนอนมี 5 ระยะ แบ่งได้เป็น 2 รูปแบบ เริ่มแรกลำตัวมีสีเขียว พบรอยแต้มบริเวณด้านข้างคล้ายดวงตา (eyes- spots) ตั้งแต่ปล้องที่ 2-5 และมีส่วนของรยางค์ที่ยืนออกมาจากปล้องท้องส่วนท้ายคล้ายส่วนหาง (tail horn) ต่อมาเมื่อพัฒนา จนเข้าสู่ปลายระยะที่ 5 ตัวหนอนจะมีสีน้ำตาลแดง รอยแต้มบริเวณด้านข้างคล้ายดวงตามีขนาดใหญ่ขึ้น ส่วนของรยางค์ส่วนท้ายหดสั้น และกินอาหารปริมาณน้อยลง เพื่อเตรียมตัวเข้าสู่ระยะดักแด้ (pupation) ผีเสื้อเหยี่ยวบอนเขียว ศัตรูพืชที่สำคัญทางเศรษฐกิจ เนื่องจากในระยะตัวหนอน มีพืชอาหารที่หลากหลาย ได้แก่ พืชวงศ์บอน (Araceae) เช่น สกุล "Alocasia" "Amorphophallus Arisaem, Caladium, Colocasia, Dieffenbachia" วงศ์ต้นส้มกุ้ง (Begoniaceae) เช่น สกุล "Begonia" วงศ์ผักปลาบ (Commelinaceae) เช่น สกุล "Commelina" วงศ์กะตังใบ (Leeaceae) สกุล "Leea, Cissus" รวมถึงวงศ์องุ่น (Vitidaceae) เช่น สกุล "Vitis" เป็นต้น
ความสัมพันธ์เชิงวิวัฒนาการของผีเสื้อเหยี่ยวบอนเขียวและญาติ.
ผีเสื้อในวงศ์ผีเหยี่ยวหรือผีเสื้อกะโหลก จากการศึกษาความสัมพันธ์ทางวิวัฒนาการของวงศ์ใหญ่ (Superfamilies) ที่อยู่ในชั้นย่อย (Subclass) Tineoidea โดยการวิเคราะห์ด้วยยีน "degen 1" จาก 123 หน่วยสิ่งมีชีวิต พบว่า วงศ์ใหญ่ Bombycoidea แสดงค่า bootstrap values ≥50% ซึ่งแสดงให้เห็นถึงความสัมพันธ์ทางวิวัฒนาการในวงศ์ใหญ่นี้ค่อนข้างน่าเชื่อถือ
และจากสายสัมพันธ์ทางวิวัฒนาการ (Phylogenetic tree) Bombycoidea พบว่าผีเสื้อในวงศ์ผีเสื้อเหยี่ยวหรือผีเสื้อกะโหลก (Sphingidae) เป็น sister groups กับผีเสื้อในวงศ์ผีเสื้อยักษ์ (Saturniidae) และ ผีเสื้อในวงศ์หนอนไหม (Bombycidae) ซึ่งวงศ์ผีเสื้อเหยี่ยวประกอบไปด้วย 3 อนุวงศ์ (Supfamilies) หนึ่งในนั้นคือ อนุวงศ์ Macroglossinae มีสมาชิกทั้งหมด 28 สกุล (genera) จำแนกออกจากกันโดยใช้ลักษณะทางสัณฐานวิทยา (Morphology) โดย สกุล "Pergera" มีสมาชิกที่พบในประเทศไทยเพียงชนิดเดียวเท่านั้น คือ "Pergesa acteus" (Cramer, 1779) ซึ่งสกุลดังกล่าวมีลักษณะที่แตกต่างจากสกุลอื่นๆในอนุวงศ์นี้คือ ในระยะดักแด้ จะปรากฏลักษณะของส่วนคล้ายท่อกลวงยาวบริเวณส่วนหน้า รูปคล้ายทรงเหยือกน้ำ “jug-handle” ซึ่งเป็นที่อยู่ของส่วนที่จะพัฒนาไปเป็นแผ่นรยางค์ปาก (proboscis sheath)
การปรับตัวเชิงวิวัฒนาการของผีเสื้อเหยี่ยวบอนเขียว.
การพรางตัว (camouflage).
การพรางตัว (camouflage) ตัวหนอนช่วงปลายระยะที่ 5 ก่อนเข้าสู่ระยะดักแด้ มีสีน้ำตาลแดง จะมีลักษณะภายนอกและสีที่คล้ายคลึงกับพืชอาหาร เช่น พืชในสกุลใบส้มกุ้ง(Begonia) ดังแสดงในภาพ ซึ่งปฏิสัมพันธ์ที่เกิดขึ้นระหว่างพืชอาหารและหนอนผีเสื้อ ส่งผลให้ตัวหนอนสามารถหลบหลีกสัตว์ผู้ล่า และ เพิ่มโอกาสการอยู่รอดในธรรมชาติมากยิ่งขึ้น
การเลียนแบบ (mimicry).
การเลียนแบบ (mimicry) เพื่อป้องกันตัวจากสัตว์ผู้ล่า โดยอาศัยหลักการ เลียนรูปร่างหรือลักษณะของสิ่งมีชีวิตต้นแบบ (model) ซึ่งมักจะเป็นสิ่งมีชีวิตที่มีอันตราย หรือมีรสชาติที่ไม่พึงประสงค์สำหรับสัตว์ผู้ล่า กรณีหนอนผีเสื้อเหยี่ยวบอนเขียว จะมีลักษณะของแต้มที่คล้ายคลึงกับดวงตา (eyes- spots) ทำให้สัตว์ผู้ล่าเข้าใจว่าอาจเป็นดวงตาของผู้ล่าอื่นๆ เช่น งู นก อีกทั้งบริเวณแต้มดังกล่าวยังลวงสัตว์ผู้ล่าให้เข้าใจว่าเป็นส่วนหัว เป็นต้น อย่างไรก็ตามหนอนผีเสื้อหลายกลุ่มมีการปรากฏลักษณะดังกล่าวเช่นเดียวกัน ซึ่งเป็นลักษณะที่คล้ายคลึงกันโดยบังเอิญ ไม่ใช่ลักษณะที่ร่วมกันทางสายวิวัฒนาการ (convergence evolution) เนื่องด้วยข้อจำกัดทางสภาพแวดล้อมที่ใกล้เคียงกัน หรืออาจมีสัตว์ผู้ล่าร่วมกัน เป็นต้น
การมีอวัยวะรับคลื่นเสียง (tympanum).
การมีอวัยวะรับคลื่นเสียงที่มีประสิทธิภาพของผีเสื้อเหยี่ยวบอนเขียว ในการรับสัญญาณคลื่นเสียงที่มีความถี่อยู่ในช่วง 30- 50 dB ซึ่งตั้งอยู่บริเวณฐานของรยางค์ปาก จากหลักฐานทางฟอสซิล เชื่อว่ามีการพัฒนาของอวัยวะรับคลื่นเสียงของแมลงกลุ่มต่างๆ ในช่วง 65- 80 ล้านปีที่แล้ว ใกล้เคียงกับช่วงเวลาที่มีการพัฒนาระบบการเคลื่อนที่ของค้างคาวโดยใช้เสียง (echolocation) ชี้ให้เห็นว่า มีการวิวัฒนาการร่วมกันระหว่างเหยื่อและผู้ล่าในเส้นทางสายวิวัฒนาการเกิดขึ้น ซึ่งการแข่งขันระหว่างกลุ่มสิ่งมีชีวิต (arm race) เพื่อเพิ่มโอกาสในการอยู่รอดของเผ่าพันธุ์มากที่สุด โดยหลักการ คือ ขณะเคลื่อนที่ค้างคาวจะส่งสัญญาณคลื่นเสียงที่มีความถี่ (ระดับ ultrasonic) ออกไป เมื่อคลื่นเสียงตกกระทบกับวัตถุ จะสะท้อนกลับยังอวัยวะรับเสียงของค้างคาว จึงทำให้รับทราบถึงขนาดและ ตำแหน่งของเหยื่อ ขณะเดียวกันผีเสื้อเหยี่ยวบอนเขียวสามารถตรวจจับสัญญาณดังกล่าว และหลบหลีกได้ทัน ก็สามารถอยู่รอดได้ เป็นต้น นอกจากนี้ค้างคาวยังมีการสามารถพัฒนา วิธีดักฟังเสียงของเหยื่อ (passive acoustics) เช่น เสียงจากการกระพือปีกของแมลง เพื่อเพิ่มประสิทธิภาพในการล่าเหยื่อมากขึ้น
ของเหลวในร่างกายพร่อง
ในวิชาสรีรวิทยาและแพทยศาสตร์ ของเหลวในร่างกายพร่อง หรือปริมาตรเลือดน้อย  หรือช็อก เป็นสถานะที่มีปริมาตรเลือดลดลง หรือกล่าวให้เจาะจงว่า มีปริมาตรน้ำเลือดลดลง ถือเป็นภาวะปริมาตรน้ำในร่างกายลดลงจากองค์ประกอบในหลอดเลือด (หรือการเสียปริมาตรเลือดจากเหตุอย่างภาวะมีเลือดออกหรือขาดน้ำ) แต่เนื่องจากภาวะของเหลวในร่างกายพร่องเป็นภาวะปริมาตรน้ำในร่างกายลดลงที่สำคัญที่สุด บางครั้งสองคำนี้จึงใช้แทนกัน
ของเหลวในร่างกายพร่องมีลักษณะ คือ เกลือ (โซเดียม) พร่อง จึงต่างจากภาวะเสียน้ำ ซึ่งนิยามจากการเสียน้ำในร่างกายเกิน
สาเหตุของของเหลวในร่างกายพร่องที่พบบ่อย คือ
ปริมาตรเลือดน้อย
Hypovolemia
รถไฟใต้ดินโฟร์ตาเลซา
รถไฟใต้ดินโฟร์ตาเลซา  หรือที่เรียกกันทั่วไปว่า เมโตรฟอร์  ระยะทาง เป็นเส้นทางรถไฟใต้ดิน ให้บริการในเมืองโฟร์ตาเลซา ประเทศบราซิล เริ่มดำเนินการตั้งแต่วันที่ 24 ตุลาคม ค.ศ. 2012
การคิดนอกกรอบ
การคิดนอกกรอบ หมายถึง การคิดอย่างแตกต่าง อย่างไม่เป็นไปตามแบบแผน หรือการคิดเพื่อสร้างมุมมองใหม่ ๆ ไม่จำกัดความคิด ความรู้ หรือความคิดเห็น วลีนี้มักจะหมายถึงการคิดที่แปลกใหม่หรือสร้างสรรค์ เช่น ในโลกเรามีขยะอยู่มากมาย ทำให้เกิดแก๊สต่าง ๆ มากมายจากการเน่าเสีย ซึ่งเป็นมลพิษ เราน่าจะนำแก๊สเหล่านี้มาผลิตกระแสไฟฟ้า หรือ การนำพลังงานจากแสงอาทิตย์ มาสร้างรถยนต์โซล่าเซลล์ เป็นต้น
รถไฟใต้ดินแฟรงก์เฟิร์ต
รถไฟใต้ดินแฟรงก์เฟิร์ต  เป็นเส้นทางรถไฟใต้ดินในเมืองแฟรงก์เฟิร์ต ประเทศเยอรมนี เปิดให้บริการในปี ค.ศ. 1968 ปัจจุบันมีจำนวน 86 สถานี 9 เส้นทาง ระยะทาง ประมาณร้อยละ 59 ของเส้นทางเป็นทางใต้ดิน
ปัจจุบันมีจำนวน 9 เส้นทาง
เยอรมัน
รถไฟใต้ดินนครฟูกูโอกะ
รถไฟใต้ดินนครฟูกูโอกะ ให้บริการในเมืองฟูกูโอกะ ประเทศญี่ปุ่น ประกอบด้วยสามเส้นทาง ได้แก่ สายคูโก หรือสายสนามบิน สายฮาโกซากิ และ สายนานากูมะ
ความคิดนอกกรอบ
รถไฟใต้ดินเจนัว
รถไฟใต้ดินเจนัว  เป็นเส้นทางรถไฟใต้ดินในเมืองเจนัว ประเทศอิตาลี
รถไฟใต้ดินเจนัวมีระยะทาง 5 กิโลเมตร ใช้รางมาตรฐาน (1,435 มม.) กระแสไฟฟ้า 750 volts DC เปิดบริการเมื่อวันที่ 13 มิถุนายน ค.ศ. 1990
สงครามโซเวียต–อัฟกานิสถาน
สงครามโซเวียต–อัฟกานิสถาน เป็นส่วนหนึ่งของสงครามเย็น เกิดขึ้นเป็นเวลาเก้าปีตั้งแต่เดือนธันวาคม ค.ศ. 1979 ถึงเดือนกุมภาพันธ์ ค.ศ. 1989 โดยเป็นการรบรากันระหว่างกองทัพอัฟกานิสถานที่มีโซเวียตเป็นหัวหน้า กับมุจญาฮิดีน (Mujahideen) ซึ่งเป็นกลุ่มขบถหลายชนชาติและมีพันธมิตรใหญ่สองราย คือ เปศวาร์เจ็ด (Peshawar Seven) กับเตหะรานแปด (Tehran Eight) ขบถเปศวาร์เจ็ดนั้นได้รับการฝึกฝนทางทหารจากประเทศเพื่อนบ้าน คือ ปากีสถาน และสาธารณรัฐประชาชนจีน ทั้งได้รับอาวุธยุทธภัณฑ์พร้อมเงินหลายพันล้านดอลลาร์จากสหรัฐอเมริกา สหราชอาณาจักร ซาอุดีอาระเบีย และอีกหลายประเทศ ส่วนกลุ่มชีอะฮ์ (Shia) จากฝ่ายเตหะรานแปดนั้นได้รับการสนับสนุนจากสาธารณรัฐอิสลามอิหร่าน
สงครามซึ่งยาวนานเกือบหนึ่งทศวรรษนี้ส่งผลให้ชาวอัฟกานิสถานหลายล้านคนลี้ภัยจากประเทศตนเอง ส่วนใหญ่เข้าไปพึ่งใบบุญปากีสถานและอิหร่าน อนึ่ง นอกจากกบฏที่ล้มตายแล้ว สงครามยังทำให้พลเรือนอัฟกานิสถานจำนวนมากเสียชีวิต
สงครามเริ่มขึ้นเมื่อกองทัพที่ 40 ซึ่งโซเวียตประจำไว้ในอัฟกานิสถาน และมีเลโอนิด เบรจเนฟ เป็นหัวหน้า เคลื่อนพลพร้อมรบในวันที่ 24 ธันวาคม ค.ศ. 1979 และมาสิ้นสุดลงเมื่อโซเวียตซึ่งมีมีฮาอิล กอร์บาชอฟ เป็นหัวหน้า ได้ถอนทหารจากอัฟกานิสถานตั้งแต่วันที่ 15 พฤษภาคม ค.ศ. 1988 จนถึงวันที่ 15 กุมภาพันธ์ ค.ศ. 1989
มีผู้เรียกสงครามครั้งนี้ตามสภาพที่ยืดเยื้อว่า "สงครามเวียดนามของสหภาพโซเวียต" (Soviet Union's Vietnam War) และ "กับดักหมี" (Bear Trap)
พัชร์สิตา อธิอนันตศักดิ์&quot;
รถไฟใต้ดินกลาสโกว์
รถไฟใต้ดินกลาสโกว์ เป็นเส้นทางรถไฟใต้ดินในเมืองกลาสโกว์ ประเทศสกอตแลนด์ เปิดให้บริการเมื่อวันที่ 14 ธันวาคม ค.ศ. 1896 เป็นเส้นทางรถไฟฟ้าที่เก่าแก่ที่สุดอันดับ 4 ในยุโรป รองจาก รถไฟใต้ดินลอนดอน เส้นทางรถไฟเมอร์ซีย์ของลิเวอร์พูล และรถไฟใต้ดินบูดาเปสต์ และยังเป็นหนึ่งในไม่กี่เส้นทางของโลกที่ใช้ทางรถไฟกว้าง
รถไฟใต้ดินกลาสโกว์เป็นเส้นทางวงกลม ระยะทาง ใช้รางแนร์โรว์เกจ อุโมงค์มีเส้นผ่านศูนย์กลาง
ปัจจุบันดำเนินการโดย Strathclyde Partnership for Transport (SPT)
ไฮแรกซ์จุดเหลือง
ไฮแรกซ์จุดเหลือง หรือ ไฮแรกซ์พุ่มไม้  สัตว์เลี้ยงลูกด้วยนมชนิดหนึ่ง ในอันดับไฮแรกซ์ (Hyracoidea) ในวงศ์ไฮแรกซ์ (Procaviidae)
มีลักษณะรูปร่างคล้ายกับไฮแรกซ์หิน ซึ่งเป็นไฮแรกซ์อีกชนิดหนึ่ง มีน้ำหนักประมาณ 1.5-2.5 กิโลกรัม มีความสูง 20-25 เซนติเมตร ความยาว 35-57 เซนติเมตร อายุขัยเฉลี่ย 5-10 ปี
ไฮแรกซ์จุดเหลืองมีรูปร่างลักษณะเหมือนไฮแรกซ์หิน แต่มีจุดสีขาวเหนือดวงตาแต่ละข้าง อาศัยอยู่ตามโขดหินและถ้ำเล็ก ๆ กินพืชต่าง ๆ และใบไม้บนต้นไม้เป็นอาหาร ไฮแรกซ์จุดเหลืองก็เหมือนกับไฮแรกซ์หินตรงที่ก็ตกเป็นเหยื่อของสัตว์กินเนื้อที่มีขนาดใหญ่กว่า เช่น เสือดาว, เสือชีตาห์, แมวป่าต่าง ๆ, นกล่าเหยื่อขนาดใหญ่ เช่น อินทรี, เหยี่ยว หรือนกฮูก รวมทั้งงู
ไฮแรกซ์จุดเหลือง นับเป็นไฮแรกซ์ชนิดที่พบได้มากที่สุดและกระจายพันธุ์ในวงกว้างที่สุด โดยพบที่แองโกลา, บอตสวานา, บูรุนดี, คองโก, อียิปต์ตอนใต้, เอริเธรีย, เอธิโอเปีย, เคนยา, มาลาวี, โมซัมบิก, รวันดา, โซมาลี, ตอนเหนือของแอฟริกาใต้, ซูดาน, แทนซาเนีย, อูกันดา, แซมเบีย และ ซิมบับเว โดยไม่พบในอาระเบียเหมือนไฮแรกซ์หิน
สามารถแบ่งอแอกเป็นชนิดย่อยต่าง ๆ ได้ดังนี้
Heterohyrax brucei
Heterohyrax
Yellow-spotted rock hyrax
ไฮแรกซ์พุ่มไม้
Bush hyrax
Procavia johnstoni
สถานีจรัญสนิทวงศ์ 13
รถไฟใต้ดินกว่างโจว
รถไฟใต้ดินกว่างโจว  เป็นเส้นทางรถไฟใต้ดินในเมืองกว่างโจว ประเทศจีน ดำเนินการโดย Guangzhou Metro Corporation และเป็นเส้นทางรถไฟฟ้าแห่งที่สี่ของจีนแผ่นดินใหญ่ ต่อเนื่องจาก รถไฟใต้ดินปักกิ่ง รถไฟใต้ดินเทียนจิน และ เซี่ยงไฮ้เมโทร
ปัจจุบันประกอบไปด้วยเก้าเส้นทาง ให้บริการเวลา 6:00-24:00 น. จำนวนผู้โดยสารรายวัน 5.6 ล้านคน รถไฟใต้ดินกว่างโจว เป็นรถไฟใต้ดินที่มีผู้โดยสารหนาแน่นเป็นอันดับที่ 6 ของโลก รองจาก โตเกียวเมโทร รถไฟใต้ดินโซล รถไฟใต้ดินมอสโก รถไฟใต้ดินปักกิ่ง และ เซี่ยงไฮ้เมโทร
ปัจจุบันมีจำนวน 164 สถานี ระยะทาง 261 กิโลเมตร
การรับกระแสไฟฟ้า.
รถไฟฟ้าทุกสายยกเว้นสายเอพีเอ็ม รับไฟฟ้า 1,500 โวลต์ รถไฟฟ้าสาย 1, 2, 3, 6, 8 และสายกว่างฟู รับไฟฟ้าจากลวดเหนือหัว ขณะที่สาย 4, 5 และ 6 รับไฟฟ้าจากรางที่สาม เส้นทางในอนาคต เช่น สาย 7, 9 และ 13 จะใช้ไฟฟ้า 1,500 โวลต์ ส่วนรถไฟฟ้าเอพีเอ็มใช้ไฟฟ้า 600 โวลต์จากรางที่สาม
วงศ์ไฮแรกซ์
รถไฟใต้ดินควังจู
รถไฟใต้ดินควังจู เป็นเส้นทางรถไฟใต้ดินในเมืองควังจู ประเทศเกาหลีใต้ ดำเนินการโดยบริษัทขนส่งความเร็วสูงมหานครควังจู (Gwangju Metropolitan Rapid Transit Corporation) เปิดให้บริการครั้งแรกในปี ค.ศ. 2004 พร้อมกับ 14 สถานีเริ่มแรก ปัจจุบันมีเพียงเส้นทางเดียว จำนวน 20 สถานี ระยะทาง 20.1 กิโลเมตร
ประกอบด้วยสถานีรถไฟฟ้า 20 สถานี วิ่งจากสถานีโซแท (Sotae) ไปยังสถานีนกดง (Nokdong)
รถไฟใต้ดินควังจู สาย 1
การรุกรานอัฟกานิสถานของสหภาพโชเวียด
บราซิลนัต
บราซิลนัต  เป็นพืชในอเมริกาใต้ในวงศ์ Lecythidaceae เป็นพืชที่เมล็ดรับประทานได้
ในบราซิล การโค่นต้นบราซิลนัตเป็นสิ่งผิดกฎหมาย ส่วนผลที่มีเมล็ดแข็งอยู่ข้างในหนักและแข็งมาก สามารถทำลายยานพาหนะและเป็นอันตรายต่อคนที่เดินผ่านใต้ต้นได้ และเคยมีคนเสียชีวิตเพราะผลหล่นใส่ศีรษะ
บราซิลนัตรับประทานได้ มีโปรตีน 18% คาร์โบไฮเดรต 13% และไขมัน 69% โดยมี แคลอรี 91% มาจากไขมัน ไขมันทั้งหมดเป็นไขมันอิ่มตัว 25% ไขมันไม่อิ่มตัวตำแหน่งเดียว 41% และไขมันไม่อิ่มตัวหลายตำแหน่ง 34%
Bertholletia excelsa
เดโม โพรเจกต์
วงศ์จิก
วงศ์จิก หรือ "" เป็นวงศ์ของไม้ยืนต้น ประกอบด้วย 20 สกุลและ 250-300 สปีชีส์ เป็นพืชท้องถิ่นในอเมริกาใต้แลมาดากัสการ์ จากการวิเคราะห์ทางชีววิทยาโมเลกุลของ Mori "et al." (2007), มี 3 วงศ์ย่อย:
Lecythidaceae
Barringtonia acutangula
Barringtonia asiatica
Barringtonia racemosa
เรอเน มากริต
เรอเน ฟร็องซัว กีแลน มากริต  หรือเป็นที่รู้จักกันในชื่อเรอเน มากริต (21 พฤศจิกายน พ.ศ. 2441 - 15 สิงหาคม พ.ศ. 2510) เป็นจิตรกรสัญชาติเบลเยี่ยม มีชื่อเสียงจากการวาดภาพแนวเหนือจริง หรือ เซอร์เรียลลิซึม เขาเริ่มเป็นที่รู้จักจากผลงานที่ดูเฉลียวฉลาดและภาพวาดเหนือจริงที่ชวนกระตุ้นให้คิดผลงานของเขาเป็นที่ท้าทายต่อผู้เข้าชมที่ถูกความเป็นจริงตีกรอบไว้
ประวัติตามช่วงเวลาชีวิต.
ปี 1898 มากริตเกิดที่ประเทศเบลเยียม เป็นบุตรชายของนายเลโอโปลด์ มากริต (Léopold Magritte) และนางอาร์เดลีน (Régina)
ปี 1910 มากริตได้เข้าเรียนหลักสูตรการวาดภาพสำหรับเด็กเป็นครั้งแรก
ปี 1913 ครอบครัวของเขาได้ย้ายไปอยู่ที่ชาร์เลอรัว ซึ่งเขาได้เข้าเรียนในโรงเรียนสอนไวยากรณ์ ที่แห่งนี้ทำให้เขาได้พบกับ Georgette Berger (เกิดเมื่อ 22 กุมภาพันธ์ 1901) หรือว่าที่ภรรยาในอนาคตของเขาเป็นครั้งแรก
ปี 1919 เขาได้พบกับเหล่าสมาชิกหัวก้าวหน้าของกลุ่มอาว็อง-การ์ด ทำให้เขามีความสนใจในความเคลื่อนไหวทางศิลปะแบบฟิวเจอร์ริสม์ (Futurism) มากยิ่งขึ้น
ปี 1926 เขาได้เข้าร่วมกลุ่ม Galerie Selection
ปี 1927 เรเน่และภรรยาได้ย้ายไปอยู่ที่เมือง Perreux-sur-Marne ใกล้กับกรุงปารีส ในที่แห่งนี้เองที่มากริตได้เข้าร่วมกลุ่มลัทธิเหนือจริงชาวฝรั่งเศสและทำความรู้จักกับ อ็องเดร เบรอตง (André Breton), ปอล เอลัวร์ (Paul Éluard), ฮานส์ อาร์ป (Hans Arp) และคนอื่นๆ
ปี 1932 เขาได้เข้าร่วมกับพรรคคอมมิวนิสต์เบลเยี่ยม
ปี 1940 มากริตได้ออกจากประเทศเบลเยี่ยมเพราะมีการบุกรุกของกองกำลังศัตรู ก่อนที่จะกลับไปสู่เมืองบรัสเซลส์
ปี 1945 มากริตเข้าร่วมพรรคคอมมิวนิสต์เบลเยี่ยม
ปี 1946 มากริตได้ร่วมลงชื่อใน แถลงการณ์เซอร์เรียลลิซึม ครั้งที่ 1 โดยเบรอตอง ในนามของ เซอร์เรียลลิซึมแห่งแสงสว่าง โดยมากริตได้เสนอแนวคิดบางอย่างที่ขัดกับกลุ่มเซอร์เรียลลิซึมฝรั่งเศส
ปี 1947 มากริตออกจากกพรรคคอมมิวนิสต์เบลเยี่ยม
ปี 1951 มากริตเริ่ททำงานประเภทจิตรกรรมฝาผนัง จำนวนทั้งสิ้น 4 ชิ้น โดยชิ้นแรกเสร็จในปีนี้ ชิ้นต่อๆไปเสร็จในปี 1953, ปี 1957 และปี 1961 ตามลำดับ
ปี 1965 สุขภาพของมากริตเริ่มถดถอย แต่เขาก็ยังคงท่องเที่ยว โดยในเดือนธันวาคมเขาก็ได้ไปท่องเที่ยวสหรัฐอเมริกา
ปี 1967 มากริตเสียชีวิตด้วยโรคมะเร็ง
การเคลื่อนไหวทางศิลปะ.
ผลงานของมากริตนั้นอยู่ในรูปแบบของเซอร์เรียลลิซึม ดังนั้นภาพวาดของมากริตจึงมักจะขัดแย้งกับความเป็นจริง รวมไปถึงทฤษฏีทางวิทยาศาสตร์ด้วย โดย A.M.Hammacher ได้ยกตัวอย่างจากผลงานของมากริต อย่างเช่นภาพ The False Mirror ที่แสดงให้เห็นถึงความจงใจที่จะลดทอนการทำงานตามธรรมชาติของลูกตา จุดที่น่าสังเกตก็คือ ลูกตานั้นไม่ได้มองมาที่ผู้ชม แต่นี่เป็นเพราะมากริตหลีกเลี่ยงการทำงานที่แท้จริงของลูกตา ซึ่งก็คือ การมองเห็น แต่กลับแสดงแค่การสะท้อนกลับของมันเท่านั้น คือการสะท้อนกลับของท้องฟ้าและก้อนเมฆที่อยู่ในส่วนกระจกตา หรืออย่างภาพ The Castle in the Pyrenees ที่มากริตพยายามจะหักล้างทฤษฎีแรงโน้มถ่วงของโลก โดยสร้างสรรค์ออกมาเป็นปราสาทที่อยู่บนก้อนหินยักษ์ที่ลอยได้อย่างเหนือธรรมชาติ ซึ่งการวาดภาพของมากริตนั้น เป็นเหมือนกับการแสดงออกทางปรัชญาของขบวนการที่เขาเข้าร่วมอย่างเซอร์เรียลลิซึม
พิพิธภัณฑ์มากริต.
พิพิธภัณฑ์มากริตได้ถูกเปิดอย่างเป็นทางการเมื่อวันที่ 30 พฤษภาคม ค.ศ. 2009 ตั้งอยู่ในโรงแรมแบบนีโอ-คลาสสิค 5 ชั้น ภายในได้ติดตั้งผลงานของมากริตกว่า 200 ชิ้น ทั้งภาพจิตรกรรม, ภาพวาดลายเส้น และประติมากรรม โดยสถานที่แห่งนี้เป็นพิพิธภัณฑ์ถาวร นั่นก็คือเป็นสถานที่ที่เก็บผลงานของมากริตที่ใหญ่ที่สุดและมากที่สุดจากการเก็บสะสมโดยภรรยาของมากริต (Georgette Magritte) และจากไอรีน แฮมัวร์ (Irene Hamoir) นอกจากนี้ทางพิพิธภัณฑ์ยังมีภาพถ่ายของเขาที่ทำการแสดงศิลปะในปีค.ศ. 1920 และหนังสั้นเซอร์เรียลลิซึมในปีค.ศ. 1956
ชุมเห็ดเล็ก
ชุมเห็ดเล็ก หรือ ขี้เหล็กผี  เป็นไม้พุ่มในวงศ์ถั่ว เดิมอยู่ในสกุล Cassia ต่อมาจึงย้ายมาอยู่ในสกุลขี้เหล็ก ลำต้นเรียบสีเขียว แก่แล้วเป็นสีน้ำตาล ลำต้นกลวงมีเยื่อสีขาว ลำต้นเหนียว มีกลิ่นเหม็น ใบประกอบแบบขนนกชั้นเดียว ด้านบนของโคนก้านใบโป่งพอง ดอกช่อ กลีบดอกสีเหลือง ผลเดี่ยวเป็นฝักแบนเล็กน้อย สีเขียวอมม่วง แก่แล้วแห้งเป็นสีน้ำตาล แตกตามตะเข็บ เมล็ดจำนวนมาก สีน้ำตาลกลมแบนเล็กน้อย ไม่พบต้นกำเนิดที่แน่นอนแต่ขึ้นกระจายทั่วไปในเขตร้อนและเขตกึ่งร้อน มีปลูกในอินโดนีเซีย
รากใช้เป็นยาเย็น ดับพิษร้อนในร่างกาย ใบเป็นส่วนผสมของยาเขียว ใช้ต้มน้ำอาบแก้ผื่นคัน ใบของชุมเห็ดเล็กในภาษามัลดีฟส์เรียก "Dhiguthiyara" ใช้เป็นอาหารในมัลดีฟส์ เช่นเป็นส่วนประกอบของ"มัสฮูนี" และเป็นพืชสมุนไพร ในแอฟริกานำไปทำยาหลายชนิด เช่น รากใช้เป็นยาถ่ายพยาธิ ใบใช้เป็นยาระบาย และรักษาโรคผิวหนัง ใบตำละเอียดแก้ปวดฟันและปวดศีรษะ